Здравейте, Теодора,
Тъй като плочката ни е с квадратна форма, представете си мрежа от 9 квадрата, по която ще подравняваме елементите при копиране - в средата имаме един квадрат за позицията на плочката и около него - още 8 за всички направления, в които можем да я копираме, за да получим pattern.
![pattern](upload.aula.bg/screenshot3ca01d1-8033cfa8.jpg)
1) Изходните елементи - ябълките, листото и квадрата, който ще ползваме за прилепяне при копиране.
2) Частите, излизащи извън очертанията на плочката, трябва да отидат в противоположните направления. Имаме излизащи от очертанията части в 3 направления, съответно трябва да направим 3 копия в противоположните посоки.
Селектираме изходните елементи и ги копираме, като прилепяме квадрат до квадрат, за да получим точно позиционирани копия долу (3), по диагонал (4) и отляво (5).
6) Преди запазване на шарката може да размножим получения резултат, за да тестваме съвпадането по ръбовете.